**รายงานการประชุมสภา**

**องค์การบริหารส่วนตำบลกวางโจน**

**สมัย สามัญที่ ๒/๒๕๖๕ ครั้งที่ ๑**

**ประจำปี ๒๕๖๕**

**วันพฤหัสบดี ที่ ๑๒ เดือน พฤษภาคม พ.ศ.๒๕๖๕**

**เรื่อง รายงานผลการดำเนินงาน ไตมาส ๑-๒**

**เรื่อง พิจารณาเปลี่ยนแปลงคำชี้แจง (สำนักปลัด)**

**เรื่อง พิจารณาเปลี่ยนแปลงคำชี้แจง (กองช่าง)**

**เรื่อง พิจารณาเปลี่ยนแปลงคำชี้แจง (กองคลัง)**

**เรื่อง พิจารณาเปลี่ยนแปลงคำชี้แจง (กองการศึกษาฯ)**

**ณ ห้องประชุมสภาองค์การบริหารส่วนตำบลกวางโจน**

**อำเภอภูเขียว จังหวัดชัยภูมิ**



ที่ ชย ๗๑๔๐๑/ว ๑๐ กิจการสภาองค์การบริหารส่วนตำบลกวางโจน

 ตำบลกวางโจน อำเภอภูเขียว

 จังหวัดชัยภูมิ ๓๖๑๑๐

 ๕ พฤษภาคม ๒๕๖๕

เรื่อง ขอเชิญประชุมสภาองค์การบริหารส่วนตำบลกวางโจน สมัยสามัญ สมัยที่ ๒/๒๕๖๕

เรียน สมาชิกสภาองค์การบริหารส่วนตำบลกวางโจน / ผู้บริหารองค์การบริหารส่วนตำบลกวางโจน

สิ่งที่ส่งมาด้วย ๑.ระเบียบวาระการประชุม จำนวน ๑ ฉบับ

 ๒.บันทึกการประชุมครั้งที่แล้ว จำนวน ๑ ชุด

 ๓.ประกาศกำหนดจำนวนสมัยประชุมสามัญ จำนวน ๑ ฉบับ

 ๔.เอกสารเปลี่ยนแปลงคำชี้แจง จำนวน ๑ ชุด

 ด้วยองค์การบริหารส่วนตำบลกวางโจน มีความจำเป็นต้องเปิดประชุมสภาองค์การบริหารส่วนตำบล เพื่อพิจารณาเปลี่ยนแปลงคำชี้แจง และรายงานผลการดำเนินงาน ตามภารกิจหน้าที่ ที่ต้องขอมติ ที่ประชุมสภาองค์การบริหารส่วนตำบล ให้การปฏิบัติเป็นไปตามกฎหมาย และ สามารถปฏิบัติหน้าที่และภารกิจเป็นไปด้วยความเรียบร้อย นั้น

 ในการนี้ องค์การบริหารส่วนตำบลกวางโจน จึงเรียนท่านเข้าร่วมประชุมสภา ในวันพฤหัสบดี ที่ ๑๒ พฤษภาคม ๒๕๖๕ เวลา ๐๙.๐๐ น. ณ ห้องประชุมสภาองค์การบริหารส่วนตำบลกวางโจน

 จึงเรียนมาเพื่อโปรดพิจารณาเข้าร่วมต่อไป

 ขอแสดงความนับถือ

 ประยงค์ ประชามอญ

 (นายประยงค์ ประชามอญ)

 ประธานสภาองค์การบริหารส่วนตำบลกวางโจน

-กิจการสภา

โทร. ๐-๔๔๐๕๖๐๓๑-๒

**“กำเนิดแม่น้ำชี สดุดีพญาแลผู้กล้า ปรางค์กู่เป็นสง่า ล้ำค่าพระธาตุชัยภูมิ**

**สมบูรณ์ป่าเขาสรรพสัตว์ เด่นชัดลายผ้าไหม ดอกกระเจียวงามลือไกล อารยธรรมไทยทวารวดี”**

**ระเบียบวาระการประชุมสภาองค์การบริหารส่วนตำบลกวางโจน**

**สมัยสามัญ สมัยที่ ๒/๒๕๖๕**

**ณ ห้องประชุมสภาองค์การบริหารส่วนตำบลกวางโจน**

**วันพฤหัสบดี ที่ ๑๒ เดือนพฤษภาคม พ.ศ. ๒๕๖๕**

\*\*\*\*\*\*\*\*\*\*\*\*\*\*\*\*\*\*\*

ระเบียบวาระที่ ๑ เรื่อง ประธานแจ้งให้ที่ประชุมทราบ

๑................................................................................................

๒................................................................................................

๓................................................................................................

ระเบียบวาระที่ ๒ เรื่อง รับรองรายงานการประชุมครั้งที่แล้ว

 ........................................................................................................

ระเบียบวาระที่ ๓ เรื่อง กระทู้

............................................................................................................

ระเบียบวาระที่ ๔ เรื่อง เรื่องแจ้งเพื่อทราบ

 .......................................................................................................

ระเบียบวาระที่ ๕ เรื่อง เสนอเพื่อพิจารณา/เพื่อทราบ

๕.๑ เรื่องเสนอเพื่อทราบ

 ๕.๑.๑ เรื่องรายงานผลการดำเนินงานตามไตรมาส

๕.๒ เรื่องเสนอเพื่อพิจารณา

๕.๒.๑ เรื่องเปลี่ยนแปลงคำชี้แจง (สำนักปลัด)

๕.๒.๒ เรื่องเปลี่ยนแปลงคำชี้แจง (กองช่าง)

๕.๒.๓ เรื่องเปลี่ยนแปลงคำชี้แจง (กองคลัง)

๕.๒.๔ เรื่องเปลี่ยนแปลงคำชี้แจง (กองการศึกษาฯ)

ระเบียบวาระที่ ๖ เรื่อง อื่นๆ (ถ้ามี)

 ๑. ...................................................................................................

๒. ...................................................................................................

ฯลฯ

**รายงานการประชุมสภาองค์การบริหารส่วนตำบลกวางโจน**

**สมัย สามัญ สมัยที่ ๒/๒๕๖๕ ครั้ง ๑**

**วันพฤหัสบดี ที่ ๑๒ เดือนพฤษภาคม พ.ศ. ๒๕๖๕**

**ณ ห้องประชุมสภาองค์การบริหารส่วนตำบลกวางโจน**

**……………………………………………………………..**

๑. เรื่องรายงานผลการดำเนินงานตามไตรมาส๑-๒

๒. เรื่องพิจารณาเปลี่ยนแปลงคำชี้แจง (สำนักปลัด)

๓. เรื่องพิจารณาเปลี่ยนแปลงคำชี้แจง (กองช่าง)

๔. เรื่องพิจารณาเปลี่ยนแปลงคำชี้แจง (กองคลัง)

๕. เรื่องพิจารณาเปลี่ยนแปลงคำชี้แจง (กองการศึกษาศาสนาและวัฒนธรรม)

ผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑ | นายประยงค์ ประชามอญ | ประธานสภา ฯ | *ประยงค์ ประชามอญ* |
| ๒ | นายบุญยัง โพธิ์พรหม | รองประธานสภา ฯ | *บุญยัง โพธิ์พรหม* |
| ๓ | นางสุนัดดา สุริยันต์ | ส.อบต. หมู่ที่ ๑ | *สุนัดดา สุริยันต์* |
| ๔ | นายสมชาย อ่อนอุทัย | ส.อบต. หมู่ที่ ๒ | *สมชาย อ่อนอุทัย* |
| ๕ | นายนิยม มิ่งภูเขียว | ส.อบต. หมู่ที่ ๓ | *นิยม มิ่งภูเขียว* |
| ๖ | นายพิทักษ์ โคตรภูเขียว | ส.อบต. หมู่ที่ ๔ | *พิทักษ์ โคตรภูเขียว* |
| ๗ | นายสมบูรณ์ เกิดมงคล | ส.อบต. หมู่ที่ ๕ | *สมบูรณ์ เกิดมงคล* |
| ๘ | นายสมพิศ ผมเวียง | ส.อบต. หมู่ที่ ๖ | *สมพิศ ผมเวียง* |
| ๙ | นายอัตถะยา เสือเขียว | ส.อบต. หมู่ที่ ๗ | *อัตถะยา เสือเขียว* |
| ๑๐ | นายโสภิญ กันหาเขียว | ส.อบต. หมู่ที่ ๙ | *โสภิญ กันหาเขียว* |
| ๑๑ | นายเสน่ห์ พรมประเสริฐ | ส.อบต. หมู่ที่ ๑๐ | *เสน่ห์ พรมประเสริฐ* |
| ๑๒ | นางสำราญ บุญจิตร | ส.อบต. หมู่ที่ ๑๑ | *สำราญ บุญจิตร* |
| ๑๓ | นางลัดดาพร พันธ์สง่า | ส.อบต. หมู่ที่ ๑๒ | *ลัดดาพร พันธ์สง่า* |
| ๑๔ | นายสำเรียง เชื้ออ่อน | ส.อบต. หมู่ที่ ๑๔ | *สำเรียง เชื้ออ่อน* |
| ๑๕ | นางเมตร นิลบรรพต | ส.อบต. หมู่ที่ ๑๕ | *เมตร นิลบรรพต* |
| ๑๖ | นายพินิจ อุปมัย | ส.อบต. หมู่ที่ ๑๖ | *พินิจ อุปมัย* |
| ๑๗ | นายพลวัตร ธีรโชติพันธุ์ | ส.อบต. หมู่ที่ ๑๗ | *พลวัตร ธีรโชติพันธุ์* |
| ๑๘ | นายสมฤทธิ์ รัตนประทุม | ส.อบต. หมู่ที่ ๑๘ | *สมฤทธิ์ รัตนประทุม* |
| ๑๙ | นายชลอ บุญเพ็ง | เลขานุการสภา ฯ | *ชลอ บุญเพ็ง* |

ผู้ไม่มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
|  | - |  |  |
|  |  |  |  |
|  |  |  |  |
|  |  |  |  |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑ | นางพูมใจ ประทุมคำ | นายก อบต.กวางโจน | *พูมใจ ประทุมคำ* |
| ๒ | นายสมบัติ หมู่เมือง | รองนายก อบต. | *สมบัติ หมู่เมือง* |
| ๓ | นายศุภชัย วันทาเขียว | รองนายก อบต. | *ศุภชัย วันทาเขียว* |
| ๔ | นายจักรพันธ์ เหล่ามะลึก | เลขานุการ นายก อบต. | *จักรพันธ์ เหล่ามะลึก* |
| 5 | นายไพทูรย์ นาคสุวรรณ | นักวิเคราะห์นโยบายและแผน | *ไพทูรย์ นาคสุวรรณ* |
| 6 | นายบรรจง แพรชัยภูมิ | ผู้อำนวยการกองช่าง | *บรรจง แพรชัยภูมิ* |
| 7 | นางน้อมนริศรา หมู่โสภณ | ผู้อำนวยการกองคลัง | *น้อมนริศรา หมู่โสภณ* |
| ๘ | นางสาวลำไพ ทีดินดำ | หัวหน้าสำนักปลัด | *ลำไพ ทีดินดำ* |
| ๙ | นายคมสันต์ วรรณศรี | นักวิชาการเกษตร | *คมสันต์ วรรณศรี* |
| ๑๐ | นางภัทรภรณ์ อุตชี | นักวิชาการเงินและบัญชี | *ภัทรภรณ์ อุตชี* |
| ๑๑ | นางนงลักษณ์ บุญมาตย์  | นักตรวจสอบภายใน | *นงลักษณ์ บุญมาตย์* |
| ๑๒ | นายลอราช ไกรลาศ | ผู้ใหญ่บ้านบ้านนาล้อม | *ลอราช ไกรลาศ* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

เริ่มประชุม เวลา 09.00 น. -เมื่อสมาชิกสภาองค์การบริหารส่วนตำบลกวางโจน มาพร้อมกันแล้วและครบองค์ประชุมพร้อมทั้งได้เวลากำหนดการ นายชลอ บุญเพ็ง เลขานุการสภาฯ ให้สัญญาณเรียกสมาชิกสภาฯ เข้าห้องประชุมพร้อมทั้งกล่าวเชิญ นายประยงค์ ประชามอญ ประธานสภาองค์การบริหารส่วนตำบลกวางโจน จุดธูปเทียนบูชาพระรัตนตรัย และได้ทำหน้าที่ประธานในที่ประชุมตามระเบียบวาระต่อไป

**ระเบียบวาระที่ ๑ เรื่อง ประธานแจ้งให้ที่ประชุมทราบ**

 นายประยงค์ ประชามอญ

ประธานสภา อบต.กวางโจน -กล่าวเปิดประชุมสภาองค์การบริหารส่วนตำบลกวางโจน สมัยสามัญ สมัยที่๒/256๕ ครั้งที่ ๑ วันพฤหัสบดี ที่ ๑๒ เดือนพฤษภาคม พ.ศ. 256๕

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

 นายประยงค์ ประชามอญ

ประธานสภา อบต. -ประธานสภา อบต.กวางโจนบริหารส่วนตำบลกวางโจน ตามสำเนารายงานการประชุมสมัยวิสามัญ ๑/๒๕๖๕ ครั้งที่ ๒ เมื่อวันพฤหัสบดีที่ ๗ เดือนพฤษภาคม พ.ศ.256๕ ที่ได้ส่งให้สมาชิกทุกท่าน ขอให้ตรวจสอบข้อความในรายงานการประชุมว่าถูกต้องหรือไม่เพื่อจะได้แก้ไขรายงานการประชุมให้ถูกต้องต่อไป

นายโสภิญ กันหาเขียว

ส.อบต.หมู่ที่ ๙ -เรียนประธานสภา และสมาชิกสภา อบต.ที่เคารพให้ที่ประชุมช่วยกันตรวจสอบและแก้ไข ข้อความที่ตกหล่นหรือข้อความไม่ถูกต้องไปทีละหน้า

นายประยงค์ ประชามอญ

ประธานสภาฯ -ในที่ประชุมรับทราบ ในการแก้ไขข้อความให้ถูกต้องแล้วจึงขอมติที่ประชุมสภาฯสมัย วิสามัญ ๑/256๕ ครั้งที่ ๒ เมื่อวันพฤหัสบดีที่ ๗ เดือนเมษายน พ.ศ.256๕ โปรดยกมือ

มติที่ประชุม -รับรองรายงานการประชุมครั้งที่แล้วเป็นเอกฉันท์-

**ระเบียบวาระที่ 3 เรื่องกระทู้ถาม**

 นายประยงค์ ประชามอญ

ประธานสภาฯ -มีท่านใดมีเรื่องอะไรที่แจ้งให้ทราบเชิญ

ที่ประชุม -ไม่มี -

**ระเบียบวาระที่ ๔ เรื่องเพื่อทราบ**

 นายประยงค์ ประชามอญ

ประธานสภา อบต.กวางโจน -ในระเบียบวาระที่ ๔ เรื่องเพื่อทราบ ทางผู้บริหารและท่านสมาชิกมีเรื่องที่จะแจ้งให้ทราบหรือไม่

นางพูมใจ ประทุมคำ

นายก อบต.กวางโจน -แจ้งเรื่องจากสำนักงานทรัพยากรน้ำบาดาล เขต ๕ นครราชสีมา เนื่องด้วยองค์การบริหารส่วนตำบลกวางโจน ได้ส่งเรื่องขอสนับสนุนงบประมาณในการช่วยเหลือในด้านขุดเจาะบาดาลเพื่อแก้ไขปัญหาภัยแล้งที่ซ้ำซาก เพื่อให้ประชาชนได้มีน้ำอุปโภคบริโภค ซึ่งทาง อธิบดีกรมทรัพยากรน้ำบาดาล และผู้อำนวยการสำนักงานทรัพยากรน้ำบาดาล เขต ๕ นครราชสีมา มีกำหนดในการตรวจเยี่ยมโครงการเกษตรแปลงใหญ่ และสถานที่

ดำเนินการก่อสร้างโครงการแก้ไขปัญหาภัยแล้งซ้ำซาก ณ ที่ทำการองค์การบริหารส่วนตำบลกวางโจน ในวันที่ ๒๐ พฤษภาคม ๒๕๖๕ จึงขอแจ้งประชาสัมพันธ์ ให้ท่านสมาชิกสภาทุกท่านได้เข้าร่วมต้อนรับ เพื่อเป็นเกียรติ ตามวันที่แจ้งไปแล้วนั้น จึงนำเรียนเพื่อทราบ

ที่ประชุม -รับทราบ -

**ระเบียบวาระที่ 5 เรื่องเสนอเพื่อทราบ/เสนอเพื่อพิจารณา**

 นายประยงค์ ประชามอญ

 ประธานสภา อบต.กวางโจน

**๕.๑ เรื่องเสนอเพื่อทราบ**

๕.๑.๑ เรื่องรายงานผลการดำเนินงานตามไตรมาส๑-๒

**๕.๒ เรื่องเสนอเพื่อพิจารณา**

๕.๒.๑ เรื่องพิจารณาเปลี่ยนแปลงคำชี้แจง (สำนักปลัด)

๕.๒.๒ เรื่องพิจารณาเปลี่ยนแปลงคำชี้แจง (กองช่าง)

๕.๒.๓ เรื่องพิจารณาเปลี่ยนแปลงคำชี้แจง (กองคลัง)

๕.๒.๔ เรื่องพิจารณาเปลี่ยนแปลงคำชี้แจง (กองการศึกษาศาสนาและวัฒนธรรม)

นายประยงค์ ประชามอญ

ประธานสภา อบต.กวางโจน -ดำเนินการตามระเบียบวาระต่อไป

๕.๑ เรื่องเสนอเพื่อทราบ

๕.๑.๑ เรื่องรายงานผลการดำเนินงานตามไตรมาส๑-๒ ขอเชิญฝ่ายบริหาร

นางพูมใจ ประทุมคำ

นายกอบต.กวางโจน

|  |  |  |  |  |
| --- | --- | --- | --- | --- |
| **ลำดับ** | **หัวข้อ** | **ไตรมาสที่ 1** | **ไตรมาสที่ 2** | **รวม** |
| **รายรับ** |
| ๑ | รายได้จัดเก็บเองขององค์กรปกครองส่วนท้องถิ่น  |   | 0.00 |
| ๒ | รายได้ภาษี | 23.01 | 20,518.27 | 20,541.28 |
| ๓ | รายได้อากร |   | 100.00 | 100.00 |
| ๔ | รายได้ค่าธรรมเนียม | 75,630.00 | 83,398.00 | 159,028.00 |
| ๕ | รายได้ค่าปรับ |   |   | 0.00 |
| ๖ | รายได้ใบอนุญาต | 500.00 | 2,444.00 | 2,944.00 |
| ๗ | รายได้ค่าเช่า | 8,500.00 | 5,400.00 | 13,900.00 |
| ๘ | รายได้ดอกเบี้ยหรือเงินปันผล |   |   | 0.00 |
| ๙ | รายได้จากกิจการเฉพาะการ |   |   | 0.00 |
| 1๐ | รายได้จากการขายสินค้าและบริการ |   |   | 0.00 |
| 1๑ | รายได้อื่น |   |   | 0.00 |
| 1๒ | รายได้ที่รัฐบาลเก็บแล้วจัดสรรให้แก่องค์กรปกครองส่วนท้องถิ่น | 11,478,401.00 | 10,167,844.64 | 21,646,245.64 |
| 1๓ | รายได้ภาษีจัดสรร | 3,023,141.47 | 5,232,841.28 | 8,255,982.75 |
| 1๔ | รายได้ที่รัฐบาลอุดหนุนให้แก่องค์กรปกครองส่วนท้องถิ่น  |   | 0.00 |
| 1๕ | รายได้ของกิจการเฉพาะการและหน่วยงานภายใต้สังกัดขององค์กรปกครองส่วนท้องถิ่น  | 0.00 |
| **รวม** | **14,586,195.48** | **15,512,546.19** | **30,098,741.67** |

|  |
| --- |
| **รายจ่าย** |
| 1๖ | ค่าใช้จ่ายบุคลากร | 3,819,465.00 | 3,818,880.00 | 7,638,345.00 |
| 1๗ | ค่าใช้จ่ายด้านการฝึกอบรม | 379,050.00 |   | 379,050.00 |
| ๑๘ | ค่าใช้จ่ายเดินทาง | 70,968.00 |   | 70,968.00 |
| ๑๘ | ใช้สอย และวัสดุ |   |   | 0.00 |
| ๑๙ | ค่าวัสดุ (ค่าวัสดุใช้ไป +ค่ายาใช้ไป + ค่าวัสดุที่มีไว้ใช้เพื่อการแพทย์ใช้ไป + ค่าเชื้อเพลิง) | 571,509.31 | 1,330,133.99 | 1,901,643.30 |
| 2๐ | ค่าใช้สอย (ค่าซ่อมแซมและบำรุงรักษา+ค่าจ้างเหมาบริการ + ค่าธรรมเนียม) | 664,895.97 | 1,665,545.50 | 2,330,441.47 |
| 2๑ | ค่าสาธารณูปโภค | 96,942.81 | 141,983.20 | 238,926.01 |
| 2๒ | ค่าใช้สอยอื่น |   |   | 0.00 |
| 2๓ | ค่าครุภัณฑ์มูลค่าต่ำกว่าเกณฑ์ | 14,100.00 | 95,590.00 | 109,690.00 |
| 2๔ | ค่าใช้สอยอื่น |   | 277,519.00 | 277,519.00 |
| 2๕ | ค่าตอบแทน | 131,008.50 | 101,258.00 | 232,266.50 |
| 2๖ | ค่าเสื่อมราคาและค่าตัดจำหน่วย |   |   | 0.00 |
| ๒๗ | ค่าใช้จ่ายเงินอุดหนุน-เพื่อการดำเนินงาน | 3,432,832.44 | 8,762,085.00 | 12,194,917.44 |
| ๒๘ | ค่าใช้จ่ายเงินอุดหนุน-เพื่อการลงทุน |   |   | 0.00 |
| ๒๙ | หนี้สงสัยจะสูญ |   |   | 0.00 |
| 3๐ | ต้นทุนการกู้ยืม |   |   | 0.00 |
| 3๑ | ค่าจำหน่ายจากการขายสินทรัพย์ |   |   | 0.00 |
| 3๒ | ขาดทุนจาการประเมินราคาและการด้อยค่าสินทรัพย์ทางการเงิน  | 0.00 |
| 3๓ | ค่าใช้จ่ายเกี่ยวกับภัยพิบัติ |   |   | 0.00 |
| 3๔ | ค่าใช้จ่ายจากการรับโอนหนี้สิน |   |   | 0.00 |
| 3๕ | ค่าใช้จ่ายระหว่างหน่วยงานกรณีอื่น | 1,488,689.44 | 1,775,101.44 | 3,263,790.88 |
| 3๖ | ค่าใช้จ่ายจากการโอนสินทรัพย์ |   |   | 0.00 |
| ๓๗ | ค่าใช้จ่ายอื่น |   | 200,000.00 | 200,000.00 |
| ๓๘ | รายการพิเศษหลังหักภาษี |   |   | 0.00 |
| **รวม** | **10,669,461.47** | **18,168,096.13** | **28,837,557.60** |

ที่ประชุม -รับทราบ -

นายประยงค์ ประชามอญ

ประธานสภา อบต.กวางโจน -ฝ่ายบริหารได้ชี้แจงรายละเอียด เปลี่ยนแปลงคำชี้แจงงบประมาณร่ายจ่าย

๕.๒.๑ เรื่องพิจารณาเปลี่ยนแปลงคำชี้แจง (สำนักปลัด)

๕.๒.๒ เรื่องพิจารณาเปลี่ยนแปลงคำชี้แจง (กองช่าง)

๕.๒.๓ เรื่องพิจารณาเปลี่ยนแปลงคำชี้แจง (กองคลัง)

๕.๒.๔ เรื่องพิจารณาเปลี่ยนแปลงคำชี้แจง (กองการศึกษาศาสนาและวัฒนธรรม)

 -ขอเชิญท่านปลัดองค์การบริการส่วนตำบลได้ชี้แจงข้อหัว/ระเบียบ/กฎหมายที่เกี่ยวข้องในการแก้ไขเปลี่ยนแปลงคำชี้แจงงบประมาณรายจ่ายให้ที่ประชุมได้รับทราบ

นายชลอ บุญเพ็ง

ปลัด อบต.กวางโจน -ตามระเบียบกระทรวงมหาดไทยว่าด้วยวิธีการงบประมาณขององค์กร

 ส่วนท้องถิ่น พ.ศ. ๒๕๔๑ (แก้ไขเพิ่มเติมถึง ฉบับที่ ๓ พ.ศ.๒๕๔๓) อาศัยอำนาจตามความในมาตรา ๕ และมาตรา ๘๘ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ออกระเบียบ ไว้ดังนี้ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือการโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น และข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

นายประยงค์ ประชามอญ

ประธานสภา อบต.กวางโจน -ขอเชิญท่านนายกองค์การบริหารส่วนตำบลกวางโจนได้ชี้แจงเกี่ยวกับรายละเอียดการเปลี่ยนแปลงคำชี้แจงงบประมาณรายจ่ายของแต่ละกองให้ที่ประชุมได้รับทราบต่อไป

นางพูมใจ ประทุมคำ

นายกอบต.กวางโจน - เรื่องเปลี่ยนแปลงคำชี้แจง

๕.๒.๑ เรื่องพิจารณาเปลี่ยนแปลงคำชี้แจง (สำนักปลัด) ระเบียบ

กระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ หมวดที่ ๔ การโอนและการแก้ไขเปลี่ยนแปลงงบประมาณ ข้อ ๒๗ การโอนเงินงบประมาณ

รายจ่ายในหมวดค่าใช้สอย ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น รายจ่ายจำแนกตามหน่วยงาน แผนงานรักษาความสงบภายในงานป้องกันและบรรเทาสาธารณภัย งบดำเนินงาน ค่าวัสดุ

ข้อความเดิม

วัสดุเครื่องดับเพลิง จำนวน ๙๑,๐๐๐ บาท ถังดับเพลิงเคมีชนิด ABC

ขนาด ๕ ปอนด์ จำนวน ๒๐ ถัง

ข้อความใหม่

เปลี่ยนแปลงเป็น แผนงานรักษาความสงบภายใน งานป้องกันและบรรเทาสา

ธารณภัย งบดำเนินงาน ค่าวัสดุ แผนงานรักษาความสงบภายใน งานป้องกันและบรรเทาสาธารณภัย งบดำเนินงาน ค่าวัสดุ วัสดุเครื่องดับเพลิง จำนวน ๙๑,๐๐๐ บาท ถังดับเพลิงเคมีชนิด ABC ขนาด ๑๕ ปอนด์ จำนวน ๒๐ ถัง

๕.๒.๒ เรื่องพิจารณาเปลี่ยนแปลงคำชี้แจง (กองช่าง)

ระเบียบกระทรวงมหาดไทยว่าด้วยวิธีการงบประมาณขององค์กรปกครอง

ส่วนท้องถิ่น พ.ศ. 2541 หมวดที่ 4 การโอนและการแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น ข้อบัญญัติองค์การบริหารส่วนตำบลกวางโจน เรื่อง งบประมาณรายจ่ายประจำปี พ.ศ. 2565 แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง

ข้อความเดิม

1.โครงการก่อสร้างครองส่งน้ำอ่างเหมืองใหญ่ โสกโกถึงหนองฉิม หมู่ที่ 1

บ้านบัวพักเกวียน ตั้งไว้ 275,000 บาท เพื่อจ่ายเป็นค่าก่อสร้างคลองส่งน้ำอ่างเหมื่องใหญ่-โสกโก-หนองฉิม หมู่ที่ 1 บ้านบัวพักเกวียน ขนาดกว้าง 3 เมตร ลึก 1 เมตร ยาว 153 เมตร ตามรายละเอียดแบบแปลนที่องค์การบริหารส่วนตำบลกวางโจนกำหนด -เป็นไปตาม พรบ.สภาตำบลและองค์การบริหารส่วนตำบล พ.ศ. 2537 เป็นไปตามแผนพัฒนาท้องถิ่น (พ.ศ. 2561-2565) เพิ่มเติมครั้งที่ 1 และครั้งที่ 2 หน้าที่ 153 ข้อที่ 54

ข้อความใหม่

๑.โครงการก่อสร้างรางระบายน้ำภายในหมู่บ้าน หมู่ที่ 1 บ้านบัวพักเกวียน

ตั้งไว้ 275,000 บาท ซอยบ้านนายนิพนธ์ พลหินลาด ขนาดกว้าง 0.30 เมตร ลึก 0.30 เมตร ยาว 75 เมตร ตามแบบมาตรฐานงานทาง สำหรับองค์กรปกครองส่วนท้องถิ่น เลขที่

ทช.-5-301 ชนิด ก.30 - เป็นไปตาม พรบ.สภาตำบลและองค์การบริหารส่วนตำบล พ.ศ. 2537 เป็นไปตามแผนพัฒนาท้องถิ่น (พ.ศ. 2561-2565) เพิ่มเติมครั้งที่ 3/2565 หน้าที่ 107 ข้อที่ 50

๕.๒.๓ เรื่องพิจารณาเปลี่ยนแปลงคำชี้แจง (กองคลัง)

ระเบียบกระทรวงมหาดไทยว่าด้วยวิธีการงบประมาณ ขององค์กรปกครอง

ส่วนท้องถิ่น พ.ศ. 2541 (แก้ไขเพิ่มเติมถึง (ฉบับที่ 3 พ.ศ. 2543) หมวด 4 การโอนและแก้ไขเปลี่ยนแปลงงบประมาณ ข้อ 29 การแก้ไขเปลี่ยนแปลงคำชี้แจงงบประมาณรายจ่าย ในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น ข้อบัญญัติองค์การบริหารส่วนตำบลกวางโจน เรื่อง งบประมาณรายจ่ายประจำปีงบประมาณ พ.ศ. 2565 แผนงานบริหารทั่วไป งานบริหารงานคลัง งบลงทุน ค่าครุภัณฑ์

ข้อความเดิม

- โต๊ะทำงานพร้อมเก้าอี้ ขนาดกว้าง 80 x ยาว 150 x สูง 75 ซม. มี 1 ลิ้นชัก1 ตู้เก็บเอกสารด้านขวา และ 1 ตู้เก็บเอกสารด้านซ้าย จำนวน 2 ชุด ชุดละ 5,000 บาท รวมเป็นเงิน 10,000 บาท

 ข้อความใหม่

 - โต๊ะทำงานพร้อมเก้าอี้ ขนาดกว้าง 80 x ยาว 150 x สูง 75 ซม. มี 2 ลิ้นชัก ด้านขวา จำนวน 2 ชุด ชุดละ 5,000 บาท รวมเป็นเงิน 10,000 บาท

๕.๒.๔ เรื่องพิจารณาเปลี่ยนแปลงคำชี้แจง (กองการศึกษาศาสนาและวัฒนธรรม) ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ หมวดที่ ๔ การโอนและการแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าใช้สอย ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น รายจ่ายจำแนกตามหน่วยงาน แผนงานบริหารทั่วไปเกี่ยวกับการศึกษา งานบริหารทั่วไปเกี่ยวกับการศึกษา งบลงทุน ค่าครุภัณฑ์สำนักงาน

ข้อความเดิม

จัดซื้อตู้บานเลื่อน ๔ ฟุต บนกระจกล่างทึบ เพื่อจ่ายเป็นค่าจัดซื้อตู้บาน

เลื่อน ๔ ฟุตบนกระจกล่างทึบ จำนวน ๖ ชุด ๆละ ๗,๙๐๐ บาท รวมเป็นเงิน ๔๗,๔๐๐ บาทโดยมีคุณลักษณะ ดังนี้ ตู้บานเลื่อน ๔ ฟุต บนกระจกล่างทึบ ขนาด ๑๒๑ x ๔๕ x ๑๘๓ ซม. ตั้งจ่ายจากเงินรายได้ สืบราคาจากท้องตลาด เนื่องจากไม่มีกำหนดในมาตรฐานครุภัณฑ์ เป็นไปตามแผนพัฒนาท้องถิ่น (พ.ศ.๒๕๖๑-๒๕๖๕) เพิ่มเติมครั้งที่ ๒/๒๕๖๓ หน้าที่ ๙๔ ลำดับที่ ๑๖

ข้อความใหม่

เปลี่ยนแปลงเป็น แผนงานบริหารทั่วไปเกี่ยวกับการศึกษา งานบริหารทั่วไป

เกี่ยวกับการศึกษางบลงทุน ค่าครุภัณฑ์สำนักงาน จัดซื้อตู้บานเลื่อน ๔ ฟุต บนกระจกล่างทึบ เพื่อจ่ายเป็นค่าจัดซื้อตู้บานเลื่อน ๔ ฟุตบนกระจกล่างทึบ จำนวน ๖ ชุด ๆละ ๗,๙๐๐ บาท รวมเป็นเงิน ๔๗,๔๐๐ บาท โดยมีคุณลักษณะ ดังนี้ ตู้บานเลื่อน ๔ ฟุต บนกระจกล่างทึบ ขนาด ๑๑๘ x ๔๐ x ๑๗๖ ซม. ตั้งจ่ายจากเงินรายได้ สืบราคาจากท้องตลาด เนื่องจากไม่มีกำหนดในมาตรฐานครุภัณฑ์ เป็นไปตามแผนพัฒนาท้องถิ่น (พ.ศ.๒๕๖๑-๒๕๖๕) เพิ่มเติมครั้งที่ ๒/๒๕๖๓ หน้าที่ ๙๔ ลำดับที่ ๑๖

นายประยงค์ ประชามอญ

ประธานสภา อบต.กวางโจน - มีสมาชิกท่านใดจะสอบถามหรือไม่ ก่อนที่จะขอมติที่ประชุมสภาฯต่อไป ถ้าไม่มีจะขอมติที่ประชุมในการพิจารณาอนุมัติเปลี่ยนแปลงคำชี้แจง (รายละเอียดตามเอกสาร)

 -มีสมาชิกสภาฯ เข้าร่วมประชุมทั้งหมด ๑๘ ท่าน

-ท่านใดเห็นควรอนุมัติเปลี่ยนแปลงคำชี้แจงงบประมาณร่ายจ่ายทั้งสี่เรื่อง

กรุณายกมือขึ้นเหนือศีรษะ

-ท่านใดไม่เห็นควรอนุมัติเปลี่ยนแปลงคำชี้แจงงบประมาณร่ายจ่ายทั้งสี่

เรื่องกรุณายกมือขึ้นเหนือศีรษะ

-ท่านใดงดออกเสียงกรุณายกมือขึ้นเหนือศีรษะ

มติที่ประชุมอนุมัติ จำนวน ๑๗ เสียง

ไม่อนุมัติ จำนวน - เสียง

งดออกเสียง จำนวน 1 คน

- ที่ประชุม มีมติเป็นเอกฉันท์อนุมัติในการเปลี่ยนแปลงคำชี้แจงงบประมาณ

รายจ่ายทั้งสี่เรื่อง

**ระเบียบวาระที่ 6 เรื่องอื่นๆ (ถ้ามี)**

นายประยงค์ ประชามอญ

ประธานสภา อบต.กวางโจน -มีท่านใดจะเสนอในระเบียบวาระ เรื่องอื่น ๆ ขอเชิญครับ

นายสมบัติ หมู่เมือง

รองนายก อบต.กวางโจน -เรื่องการขออนุมัติขยายเขตประปาภูเขียว จากจังหวัดชัยภูมิที่

 ที่คาดว่าประชาชนในหมู่บ้านหรือในพื้นที่จะได้รับความเดือดร้อนจะต้องมีการทำหนังสือ

 ประชาคมเสนอเข้ามาเพื่อทำการพิจารณาเพื่อส่งไปที่จังหวัดชัยภูมิ และกำหนดส่งหนังสือ

 ภายในวันอังคารที่ ๑๗ พฤษภาคม พ.ศ. ๒๕๖๕

 เรื่องการแจ้งรายงานผลการดำเนินงานประจำปี ๒๕๖๕ มีดังนี้

1. โครงการตามข้อบัญญัติมีทั้งในส่วนของหมู่บ้านที่ดำเนินการไป

แล้ว กำลังดำเนินการอยู่ และรอการดำเนินการ

 ๒. โครงการเกี่ยวกับถนนเข้าสู่พื้นที่การเกษตรได้มีการพูดคุยกับผู้

รับจ้างเพื่อที่จะให้เข้ามาทำสัญญาจ้างเป็นที่เรียบร้อย

นายประยงค์ ประชามอญ

ประธานสภา อบต.กวางโจน -มีท่านใดจะเสนอในระเบียบวาระ เรื่องอื่น ๆ ขอเชิญครับ

นางลัดดาพร พันธ์สง่า

ส.อบต. หมู่ ๑๒ ขอสอบถามในส่วนของกองช่างเกี่ยวกับเรื่องเงินจ่ายขาดสะสม

 ว่าสามารถดำเนินการข้ามปีได้หรือไม่

เรื่องโครงการก่อสร้างฝายข้ามนาแม่สุมาร ยงเพชร มีการดำเนินการอย่างไร

นางสำราญ บุญจิตร

ส.อบต. หมู่ ๑๑ ขอสอบถามในส่วนของเรื่องสะพานข้ามนาแม่สุมาร ยงเพชรเช่น

 กันว่าได้มีการดำเนินการไปอย่างไรแล้วเนื่องจากระยะเวลาได้ผ่านไปนานแล้ว

นางสุนัดดา สุริยันต์

ส.อบต. หมู่ ๑ ขอสอบถามเกี่ยวกับโครงการต่างๆที่จะต้องดำเนินการในช่วงฤดู

 ฝนที่กำลังมาถึงนี้ว่าจะสามารถดำเนินการไปได้มากน้อยเพียงใดเพราะเข้าฤดูฝนแล้ว และที่

 แจ้งว่ามีโครงการทั้งหมด ๕๔ โครงการ ได้ดำเนินการไปแล้วกี่เปอร์เซ็นต์

นายประยงค์ ประชามอญ

ประธานสภา อบต.กวางโจน -มีท่านใดจะเสนอในระเบียบวาระ เรื่องอื่น ๆ ขอเชิญครับ

นางพูมใจ ประทุมคำ

นายกอบต.กวางโจน -ขอตอบข้อสักถามเรื่องสะพานข้ามนาแม่สุมาร ยงเพชร ว่าขณะนี้ทาง

 ฝ่ายผู้บริหารและกองช่างกำลังหาผู้รับรองแบบยังไม่ได้จึงยังไม่ได้แจ้งท่านผู้นำชุมชนมาปรึกษาหารือแต่อย่างใด แต่หากมีผู้รับรองแล้วจะเชิญผู้นำชุมชนทุกท่านมาปรึกษาหารืออย่างแน่นอน

 เรื่องเงินจ่ายขาดสะสมสามารถทำได้ถึงปี ๒๕๖๖

นางสุนัดดา สุริยันต์

ส.อบต. หมู่ ๑ อยากให้ท่านนายกช่วยแก้ไขปัญหาน้ำประปาของหมู่บ้าน ซึ่งในเวลานี้

 หมู่ ๑ หมู่ ๑๑ และหมู่ ๑๒ ได้รับความเดือดร้อนเป็นอย่างมาก

**คณะกรรมการตรวจบันทึกรายงานการประชุม**

 (ลงชื่อ) โสภิญ กันหาเขียว ประธานกรรมการตรวจรายงานการประชุม

 (นายโสภิญ กันหาเขียว)

 (ลงชื่อ) สมชาย อ่อนอุทัย กรรมการตรวจรายงานการประชุม

 (นายสมชาย อ่อนอุทัย)

 (ลงชื่อ) สมพิศ ผมเวียง กรรมการตรวจรายงานการประชุม

 (นายสมพิศ ผมเวียง )

 (ลงชื่อ) พินิจ อุปมัย กรรมการตรวจรายงานการประชุม

 (นายพินิจ อุปมัย)

 (ลงชื่อ) พลวัตร ธีรโชติพันธุ์ เลขานุการตรวจรายงานการประชุม

 (นายพลวัตร ธีรโชติพันธุ์ )

ขอรับรองรายงานการประชุม การประชุมองค์การบริหารส่วนตำบลกวางโจน สมัยสามัญ

สมัยที่ ๒/๒๕๖๕ ครั้งที่ ๑ เมื่อวันพฤหัสบดี ที่ ๑๒ พฤษภาคม ๒๕๖๕

 (ลงชื่อ) ประยงค์ ประชามอญผู้รับรองบันทึกการประชุม

 (นายประยงค์ ประชามอญ)

 ประธานสภาองค์การบริหารส่วนตำบลกวางโจน

 วันพฤหัสบดี ที่ ๑๒ เดือนพฤษภาคม พ.ศ. ๒๕๖๕